**«APPEAR» ծրագրի շրջանաԿում իրականացվող ամառային դպրոցի նկարագրիչ**

**Դասընթացի նկարագրություն**

Դասընթացը նախատեսված է ուսանողների համար, որոնք հետաքրքրված են Հայաստանի կենսաբազմազանությամբ և ցանկանում են ձեռք բերել դաշտային ու լաբորատոր պայմաններում կենդանիների ուսումնասիրման գործնական հմտություններ: Դասընթացի տևողությունը 10 օր է, և այն ներառում է ներածական դասախոսություններ, դաշտային հետազոտություններ, լաբորատոր դասեր, և վերլուծություններ:

**Դասընթացի նպատակները**

Դասընթացի հիմնական նպատակներն են․

* Հիմնավոր գիտելիքներ փոխանցել Հայաստանի կենդանական աշխարհի մասին:
* Կենդանիների ուսումնասիրության տեսական և գործնական մեթոդների կիրառման հմտությունների ամրապնդում
* Զարգացնել գործնական հմտությունները՝ դաշտային հետազոտություններ իրականացնելու նպատակով:

**Դասընթացի կառուցվածք, հիմնական բաժիններ**

1. **Ներածություն, տեսական դասախոսություններ**

* Տեսական դասերի ընթացքում ուսանողները կծանոթանան Հայաստանի ֆիզիկաաշխարհագրական գոտիավորմանը, լանդշաֆտային գոտիներին և կենդանական աշխարհի բազմազանությանը: Հատուկ ուշադրություն կդարձվի Հայաստանի տարածքում հանդիպող ողնաշարավոր կենդանիների տեսակային կազմին և դրանց մակաբույծներին։
* Կծանոթանան նաև վարակիչ հիվանդությունների և համաէվոլյուցիայի սկզբունքներին, ինչպես նաև կլիմայի փոփոխություններին ու մակաբույծների տարածվածությանը, վայրի պոպուլյացիաների գենետիկական ուսումնասիրման մեթոդներին։

1. **Դաշտային աշխատանքներ**

* Խմբակային դաշտային աշխատանքներ, որոնց ընթացքում ուսանողները կսովորեն հետազոտել շրջակա միջավայրի կենսաբազմազանությունը:
* Երկկենցաղների և սողունների հավաք և որոշում՝ ըստ արտաքին հատկանիշների և ձվադրման եղանակների:
* Թռչունների ուսումնասիրություն, տեսակային որոշում և օղակավորում՝ Բ. Շտեգմանի և Adamyan M., Klem D. որոշիչների օգնությամբ:
* Կաթնասունների ուսումնասիրություն՝ օգտագործելով կենդանորսներ, կոնաձև թակարդներ և ֆոտոթակարդներ՝ միջին և խոշոր կաթնասունների հայտնաբերման համար:
* Ձեռքաթևավորների (չղջիկների) հետազոտություն ուլտրաձայնային դետեկտորների կիրառմամբ:

1. **Լաբորատոր աշխատանքներ**

* Կենդանիների հերձման հմտությունների դասընթացներ: Մակաբույծների դիտարկում և առանձնացում։ Մակաբույծնբերի ներկում և նույնականացում։

**Դասընթացի ավարտին ուսանողը կկարողանա․**

* Կիրառել դաշտային և լաբորատոր ուսումնասիրությունների տարբեր մեթոդներ:
* Ճշգրիտ որոշել կենդանիների տեսակները՝ օգտագործելով համապատասխան որոշիչներ:
* Իրականացնել կենդանաբանական նյութերի պատրաստում, պիտակավորում և ֆիքսում:
* Ապահովել կենդանաբանական հավաքածուների որակյալ պահպանում:
* Կիրառել ժամանակակից սարքավորումներ, ինչպիսիք են ուլտրաձայնային դետեկտորները և ֆոտոթակարդները:
* Իրականացնել հերձում, պատրաստել խրտվիլակներ և իրականացնել տարբեր կենդանաբանական նյութերի մշակում:

**Դասընթացի մեթոդաբանություն**

Դասընթացը ներառում է բազմազան ուսուցման և ուսումնառության ձևեր․

* **Տեսական դասախոսություններ**, որոնք ապահովում են հիմնական գիտելիքները:
* **Լաբորատոր պարապմունքներ,** որտեղ ուսանողները գործնականում կիրառում են ուսումնասիրման մեթոդները:
* **Դաշտային աշխատանքներ**, որոնք թույլ են տալիս ուսանողներին իրականացնել դաշտային հետազոտություններ և տվյալների հավաքագրում:
* **Սեմինարներ,** որոնք օգնում են ամփոփել և վերլուծել ստացված տվյալները:
* **Գնահատման մեթոդներ**՝ բանավոր քննություն, ինչպես նաև գործնական առաջադրանքների ստուգում:

**Գնահատման չափանիշներ**

* **Ընթացիկ գնահատում**՝ ներառում է ուսանողների հարցումներ դաշտային աշխատանքների ժամանակ 5 միավոր առավելագույն արժեքով։
* **Եզրափակիչ քննություն**՝ ներառում է հարցեր դաշտային և լաբորատոր աշխատանքների վերաբերյալ, 10 միավոր առավելագույն արժեքով, ինչպես նաև բանավոր ներկայացում՝ 5 միավոր առավելագույն արժեքով։

**Եզրափակիչ արդյունքներ**

Դասընթացի ավարտին ուսանողները կունենան գիտելիքներ և հմտություններ, որոնք թույլ կտան նրանց․

* Իրականացնել դաշտային հետազոտություններ՝ կիրառելով ժամանակակից մեթոդներ:
* Պատրաստել և մշակել կենսաբանական նյութեր:
* Օգտագործել առաջադեմ սարքավորումներ՝ կենդանիների ուսումնասիրման և տեսակային որոշման համար:
* Կիրառել ստացած գիտելիքները բնապահպանական ծրագրերում և հետազոտություններում:

Դասընթացը հատկապես նպատակահարմար է ուսանողների համար, ովքեր ձգտում են զարգացնել իրենց պրակտիկ հմտությունները կենդանաբանության, էկոլոգիայի և կենսաբազմազանության պահպանման ոլորտներում: